Official Journal L 313 , 13/11/1990 P. 0030 - 0033

Finnish special edition: Chapter 12 Volume 2 P. 0105

Swedish special edition: Chapter 12 Volume 2 P. 0105



Id-Direttiva Tal-Kunsill tad-29 ta’ Ottubru 1990 dwar it-transitu ta’ elettriku minn grids ta’ trasmissjoni (90/547/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabbilixxi l-Komunita Ekonomika Ewropea, u partikolarment l-Artikolu 100a miġjub fih, Wara li kkunsidraw il-proposta mressqa mill-Kummissjoni [1], F’kooperazzjoni mal-Parlament Ewropew [2], Wara li kkunsidraw l-opinjoni tal-Kumitat Ekonomiku u Soċjali [3], Billi huwa meħtieġ li jiġu adottati miżuri bil-għan li jiġi stabbilit progressivament is-suq intern matul perjodu li jiskadi fil-31 ta’ Diċembru 1992; billi l-Kunsill Ewropew irrikonoxxa, fil-laqgħat suċċessivi tiegħu, partikolarment f’Rodi, li huwa meħtieġ suq intern wieħed fl-enerġija u billi l-kisba tas-suq intern, speċifikament fis-settur ta’ l-elettriku, għandu jgħin l-iżvilupp ulterjuri ta’ l-għanijiet Komunitarji li jirrigwardaw l-enerġija; Billi għandu jkun hemm integrazzjoni ikbar tas-suq ta’ enerġija Ewropew sabiex ikun jista’ jinkiseb is-suq intern waħdieni; billi l-elettriku huwa komponent essenzjali tal-bilanċ Komunitarju ta’ enerġija; Billi l-kisba tas-suq intern ta’ enerġija, partikolarment fis-settur ta’ l-elettriku, trid tqis ukoll l-għanijiet ta’ għaqda ekonomika u soċjali, jiġifieri, fi kliem konkret, garanzija ta’ provvista ottimali ta’ elettriku liċ-ċittadini kollha tar-reġjuni Komunitarji, bil-għan li jittejbu u jiġu armonizzati l-kondizzjonijiet ta’ l-għixien u l-bażi ta’ żvilupp b’ mod partikolari fir-reġjuni l-inqas favoriti; Billi l-politika dwar l-enerġija, ħafna iktar minn kull miżura oħra li tikkontribwixxi lejn il-kisba tas-suq intern, ma tistax tiġi implimentata biss bil-għan li jitnaqqsu l-ispejjeż u li tinżamm il-kompetittività, imma trid tqis ukoll l-ħtieġa li tiġi żgurata s-sigurtà ta’ provvisti u l-kumpatibbiltà ta’ metodi ta’ produzzjoni ta’ l-enerġija ma’ l-ambjent; Billi sabiex jintlaħqu dawn l-għanijiet, għandhom jiġu meqjusa l-karatteristiċi speċifiċi tas-settur ta’ l-elettriku; Billi kull sena qiegħed jiżdied il-kummerċ fl-elettriku bejn il-grids ta’ elettriku ta’ vultaġġ għoli fl-Ewropa; billi s-sigurtà tal-provvista ta’ elettriku tal-Komunità Ewropeja tista’ tittejjeb u l-ispejjeż jistgħu jitnaqqsu jekk jiġu kkoordinati l-bini u l-operazzjoni ta’ l-interkonnessjonijiet meħtieġa għal dan it- tip ta’ kummerċ; Billi l-iskambju ta’ l-elettriku bejn grids ta’ l-elettriku li huwa bbażat fuq kuntratti b’durazzjoni minima ta’ sena tant hu kbir illi talbiet għal transazzjonijiet u l-konsegwenzi tagħhom għandhom jiġu mgħarrfa sistematikament lill-Kummissjoni; Billi huwa possibbli u desiderevoli li jiżdiedu t-trasferimenti ta’ l-elettriku bejn grids u li jiġu kkunsidrati l-imperattivi ta’ sigurtà u ta’ kwalità ta’ provvista ta’ elettriku; billi l-istudji juru li dawn it-trasferimenti ikbar ta’ elettriku bejn grids jistgħu jimminimizzaw l-ispejjeż ta’ investment u ta’ karburanti involuti fil-ġenerazzjoni u trasmissjoni ta’ l-elettriku u jistgħu jiżguraw użu ottimali tal-mezzi ta’ produzzjoni u ta’ l-infrastruttura; Billi għad hemm ostakli għal dan it-tip ta’ kummerċ; billi, sakemm dawn mhumiex dovuti għat- tip ta’ teknoloġija użata jew għat-tip tal-grids nnifishom, dawn l-ostakli jistgħu jitnaqqsu jekk it- transitu ta’ l-elettriku minn grids jsir obbligatorju u jekk tiġi introdotta sistema xierqa għas-sorveljanza tal-ħarsien ta’ din l-obbligazzjoni; Billi din l-obbligazzjoni u s-sistema ta’ sorveljanza tirrigwarda t-transitu ta’ l-elettriku involut f’kummerċ li huwa ta’ interess Komunitarju, i.e. transitu minn grids ta’ vultaġġ għoli; Billi l-kondizzjonijiet tal-kuntratt li jirrigwardaw it-transitu ta’ l-elettriku bejn grids għandhom jiġu nnegozjati bejn l-entitajiet responsabbli; billi l-kondizzjonijiet ta’ transitu għandhom ikunu ġusti u m’għandhomx joħolqu, direttament jew indirettament, kondizzjonijiet kuntrarji għar-regoli ta’ kompetizzjoni Komunitarji; Billi, sabiex tiġi ffaċilitata l-konklużjoni ta’ kuntratti dwar transitu, il-Kummissjoni qiegħda tipprovdi għall-ħolqien ta’ proċedura ta’ konċiljazzjoni li taħtha għandha ssir sottomissjoni fuq talba ta’ waħda mill-partijiet, mingħajr ma dik il-proċedura tirriżulta f’effett li joħloq rabta legali; Billi huwa meħtieġ li jiġu approssimati d-dispożizzjonijiet meħuda mill-Istati Membri li jaffettwaw it- transitu ta’ l-elettriku; Billi l-istabbiliment ta’ suq intern fl-elettriku għandu jistimula l-proċess dinamiku ta’ integrazzjoni aħjar tal-grids nazzjonali ta’ l-elettriku, u billi f’dan il-kuntest miżuri u programmi ta’ infrastruttura speċjali għandhom għalhekk jiġu implimentati sabiex tiġi aċċelerata l-konnessjoni effiċjenti u soċjalment vantaġġjuża ta’ żoni periferali u ta’ gżejjer fil-Komunità mal-grid interkonnessa; Billi l-interkonnesjoni ta’ grids Ewropej maġġuri li fuqhom għandu jiġi kkoordinat il-kummerċ testendi għal territorju ġeografiku li ma tikkoinċidix mal-fruntieri Komunitarji; billi hemm vantaġġ ovvju jekk tiġi mfittxa kooperazzjoni ma’ pajjiżi terzi involuti man-network interkonnessa Ewropeja, ADOTTAT DIN ID-DIRETTIVA: Artikolu 1 L-Istati Membri għandhom jieħdu l-miżuri meħtieġa sabiex jiffaċilitaw it- transitu ta’ l-elettriku bejn grids ta’ vultaġġ għoli b’ mod konformi mal-kondizzjonijiet stipulati f’ din id-Direttiva. Artikolu 2 1. Kull transazzjoni għat- trasport ta’ l-elettriku taħt il-kondizzjonijiet li ġejjin għandha tikkostitwixxi transitu bejn grids, skond it-tifsira ta’ din id-Direttiva, mingħajr preġudizzju għal kull arranġamenti speċjali bejn il-Komunità u pajjiżi terzi: (a) it-trasmissjoni għandha ssir mill-entità jew entitajiet responsabbli f’kull Stat Membru għal grid ta’ l-elettriku ta’ vultaġġ għoli, bl-eċċezzjoni ta’ grids ta’ distribuzzjoni, fit-territorju ta’ Stat Membru li jikkontribwixxi lejn il-ħidma effiċjenti ta’ interkonnessjonijiet Ewropej ta’ vultaġġ għoli; (b) il-grid ta’ oriġini jew ta’ destinazjoni finali tinsab ġewwa l-Komunità; (ċ) it-trasport jinvolvi l-qsim ta’ mill-inqas fruntiera intra- Komunitarja waħda. 2. Il-grids ta’ trasmissjoni ta’ l-elettriku ta’ vultaġġ għoli u l-entitajiet responsabbli għalihom fl-Istati Membri, li huma elenkati fl-Anness, għandhom jaqgħu taħt id-dispożizzjonijiet ta’ din id-Direttiva. Din il-lista għandha tiġi aġġornata wara konsultazjoni ma’ l-Istati Membri kkonċernati, kull meta dan ikun meħtieġ, permezz ta’ Deċiżjoni tal-Kummissjoni, fil-kuntest ta’ l-għanijiet ta’ din id-Direttiva u b’ mod partikolari waral li jiġi meqjus il-paragrafu 1 (a). Artikolu 3 1. Kuntratti li jinvolvu t-transitu ta’ l-elettriku bejn grids ta’ trasmissjoni għandhom jiġu nnegozjati bejn l-entitajiet responsabbli għall-grids kkonċernati u għall-kwalità tas-servizz ipprovdut u, fejn xieraq, ma’ l-entitajiet responsabbli fl-Istati Membri għall-importazzjoni u għall-esportazzjoni ta’ l-elettriku. 2. Il-kondizzjonijiet tat-transitu għandhom, skond ir-regoli tat-Trattat, ikunu non-diskriminatorji u imparzjali għall-partijiet kollha kkonċernati, m’għandhomx jinkludu klawsoli inġusti jew restrizzjonijiet mhux iġġustifikati u m’għandhomx jipperikolaw is-sigurtà tal-provvista u tal-kwalità ta’ servizzi, b’mod partikolari wara li tiġi meqjusa bis-sħiħ l-utilizzazzjoni ta’ kapaċità ta’ produzzjoni u l-iktar operazzjoni effiċjenti tas-sistemi eżistenti. 3. L-Istati Membri għandhom jieħdu l-miżuri meħtieġa sabiex jiżguraw li l-entitajiet taħt il-ġurisdizzjoni tagħhom imsemmija fl-Anness jaġixxu mingħajr dewmien sabiex: - jinnotifikaw lill-Kummissjoni u lill-awtoritajiet nazzjonali kkonċernati dwar kull talba għal transitu in konnessjoni ma’ kuntratti ta’ bejgħ ta’ elettriku ta’ tul minimu ta’ sena, - jiftħu negozjati dwar il-kondizzjonijiet tat-transitu ta’ elettriku meħtieġ, - jinfurmaw lill-Kummissjoni u lill-awtoritajiet nazzjonali kkonċernati dwar il-konklużjoni ta’ kuntratt ta’ transitu, - jinfurmaw lill-Kummissjoni u lill-awtoritajiet nazzjonali kkonċernati dwar ir-raġunijiet għalfejn in- negozjati naqsu milli jwasslu għall-konklużjoni ta’ kuntratt fi żmien 12-il xahar wara l-komunikazzjoni tat-talba. 4. Kull waħda mill-entitajiet ikkonċernati tista’ titlob li l-kondizzjonijiet ta’ transitu jiġu soġġetti għal konċiljazzjoni minn organu mwaqqaf u ppresedut mill-Kummissjoni u li fih huma rappreżentati l-entitajiet responsabbli għall-grids ta’ trasmissjoni fil-Komunità. Artikolu 4 Jekk ir-raġunijiet għan-nuqqas ta’ ftehim dwar talba għal transitu jidhru mhux iġġustifikati jew insuffiċjenti, il-Kummissjoni, fuq ilment mill-organu li jkun għamel it-talba jew fuq inizjattiva tagħha stess, għandha timplimenta l-proċeduri stabbiliti mil-liġi Komunitarja. Artikolu 5 L-Istati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi meħtieġa biex jikkonformaw ma’ din id-Direttiva sa mhux iktar tard mill-1 ta’ Lulju 1991. Huma għandhom jinfurmaw lill-Kummissjoni dwar dan minnufih. Artikolu 6 Din id-Direttiva hija indirizzata lill-Istati Membri. Magħmula fil-Lussemburgu, fid-29 ta’ Ottubru 1990. Għall-Kunsill Il-President A. Battaglia [1] ĠU C 8, tat-13.1.1990, p. 4. [2] ĠU C 113, tas-7.5.1990, p. 91 u Deċiżjoni ta’ l-10 ta’ Ottubru 1990 (għadha mhux ippubblikata fil-Ġurnal Uffiċjali). [3] ĠU C 75, tas-26.3.1990, p. 23. -------------------------------------------------- L-ANNESS Lista ta' l-entitajiet u tal-grids fil-Komunità koperti li jaqgħu taħt id -Direttiva Stati Membru | Entità | Grid | Il-Ġermanja | Badenwerk AG | Grids ta' interkonnessjoni | Bayernwerk AG | Berliner Kraft und Licht AG (Bewag) | enerġija-Versorgung Schwaben AG (EVS) | Hamburgische Elektrizitaetswerke (HEW) | Preussen-Elektra AG | RWE enerġija AG | Vereinigte Elektrizitaetswerke Westfalen AG (VEW) | Il-Belġju | CPTE — Société pour la coordination de la production et du transport de l'électricité | Organu ta' koordinazzjoni għall-grid ta' provvista pubblika | Id-Danimarka | ELSAM | Grid ta' provvista pubblika (Jutland) | ELKRAFT | Grid ta' provvista pubblika (Seeland) | Spanja | Red Eléctrica de España S. A. | Grid ta' provvista pubblika | Franza | Électricité de Franza | Grid ta' provvista pubblika | Il-Greċja | Δημόσια Επιχείρηση Ηλεκτρισμού (ΔΕΗ) | Grid ta' provvista pubblika | L-Irlanda | Electricity Supply Board | Grid ta' provvista pubblika | L-Italja | ENEL | Grid ta' provvista pubblika | Il-Lussemburgu | CEGEDEL | Grid ta' provvista pubblika | L-Olanda | SEP | Grid ta' provvista pubblika (Seeland) | Il-Portugall | EDP | Grid ta' provvista pubblika (Seeland) | Ir-Renju Unit | National Grid Company | Grids ta' trasmissjoni ta' vultaġġ għoli | Scottish Power | Scottish Hydro-Electric | Elettriċità ta' l-Irlanda ta' fuq | --------------------------------------------------